สวัสดีค่ะ อยากสอบถามว่า เมื่อเริ่มทานยาคุมกำเนิดชนิดฮอร์โมนรวม (ยี่ห้อเมโลเดีย) เป็นครั้งแรก โดยเริ่มเม็ดแรกในวันแรกของการมีประจำเดือน หลังจากผ่านไป 5 วัน จะสามารถมีเพศสัมพันธ์โดยไม่ใช้ถุงยางอนามัยได้หรือเปล่าคะ ขอบล่วงหน้าค่ะ
สวัสดีค่ะ หากได้เริ่มทานยาคุมกำเนิดเป็นแผงแรก โดยทานภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันทีค่ะ โดยจะช่วยป้องกันการตั้งครรภ์ได้มากกว่า 99%ดังนั้น หากได้เริ่มทานในวันแรกของการมีประจำเดือน และเมื่อทานไป 5 วันแล้ว ก็สามารถที่จะมีเพศสัมพันธ์ได้แล้วค่ะ โดยโอกาสในการตั้งครรภ์มีน้อยกว่า 1% แต่หากต้องการเพิ่มประสิทธิภาพในการคุมกำเนิด ก็อาจใช้ถุงยางอนามัยร่วมไปด้วยค่ะ